Rydych chi yn: Swyddfa'r Wasg Datganiadau i'r Wasg Ein datganiad i'r ymgyrch Black Lives Matter
Yn yr amser hwn o drallod eithafol i bobl dduon ledled y byd, safwn gyda ein cymunedau du yng Nghymru, ein hymwelwyr, partneriaid, staff a gwirfoddolwyr yn y frwydr yn erbyn anghyfartaledd ac anghyfiawnder hiliol, wrth i ni ddatgan bod bywydau du o bwys, #BlackLivesMatter.
Mae casgliadau amgueddfeydd yn aml wedi'u gwreiddio mewn trefedigaethu a hiliaeth. Nid yw Amgueddfa Cymru yn eithriad yn hyn o beth.
Rydym yn cefnogi pob ymgais i greu sector amgueddfeydd sy'n sefyll yn gadarn dros hawliau dynol ac yn erbyn hiliaeth. Mae gennym rôl i'w chwarae wrth wthio'r newid yn ei flaen, gan weithio gyda chymunedau Cymru i wrthwynebu hiliaeth ym mhopeth a wnawn.
Mae gennym waith i'w wneud, ond ar y cyd â'n partneriaid cymunedol a'n Harweinwyr Treftadaeth Ifanc rydym yn cynyddu amrywiaeth o fewn ein casgliadau, yn cynyddu cynrychiolaeth, ac yn cyfrannu at sgyrsiau sy'n tynnu sylw at ddad-drefedigaethu, anghyfartaledd a hiliaeth.
Bydd ein hymrwymiad yn parhau y tu hwnt i'r sefyllfa bresennol, oherwydd gall deall yr heriau a wynebwyd yn y gorffennol rymuso pobl i ddod ynghyd i fynd i'r afael â materion heddiw.